Diari Oficial de la Generalitat Valenciana


Sumari del DOGV 764, del 16-02-1988 (1988/810593)

ACORD entre la Generalitat Valenciana i el Comitè d'Empresa de la Conselleria d'Indústria, Comerç i Turisme de la província de València, el Comitè dels Serveis Territorials de les Conselleries d'Indústria, Comerç i Turisme - COPUT de la província de Castelló i el Delegat de Personal dels Serveis Territorials d'Indústria i Energia de la província d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   764

Data del DOGV
:   16-02-1988

Secció del DOGV
:   ALTRES DISPOSICIONS

Número del document
:   1988/810593


Data del document
:   28-12-1987

Organisme emissor
:   Conselleria d'Administració Pública

Tipus de document
:   Acord

Acord entre la Generalitat Valenciana i el Comité d'Empresa de la Conselleria d'Indústria, Comerç i Turisme de la Província de València, el Comité dels Serveis Territorials de les Conselleries d'Indústria, Comerç i Turisme COPUT de la Província de Castelló i el Delegat de Personal dels Serveis Territorials d'Indústria i Energia de la Província d'Alacant.  
Vist que el Govern Valencià aprovà en la sessió de 28 de desembre de 1987, l'Acord amb els representants dels treballadors dels Centres ITV de la Comunitat Valenciana, el qual fou subscrit el 30 de desembre de 1987, i d'acord amb el punt tercer d'aquest, hom procedeix a la publicació.  
Acord que subscriuen la Generalitat Valenciana i el Comité d'Empresa de la Conselleria d?Indústria, Comerç i Turisme de la província de València, el Comité dels Serveis Territorials de les Conselleries d?Indústria, Comerç i Turisme - COPUT de la província de Castelló i el Delegat de Personal dels Serveis Territorials d?Indústria i Energia de la província d'Alacant.  
A València, a 30 de desembre de 1987, reunits els representants de la Generalitat Valenciana i els representants dels treballadors de la ITV de la qual depenen, com a conseqüència de la publicació del Decret 198/1987, de 7 de desembre, del Consell de la Generalitat Valenciana, pel qual s'adscriuen a l?empresa pública Seguretat i Promoció Industrial Valenciana, SA (SEPIVA) els serveis d'ITV al territori de la Comunitat Valenciana, i segons que en preveu el Títol V, ACORDEN:  
Primer  
El personal laboral fix que preste serveis als centres ITV el 31 de desembre de 1987 passarà a integrar-se en la plantilla de SEPIVA.  
1. La relació de servei del susdit personal, pel que fa a la Generalitat Valenciana, serà d?excedència mentre SEPIVA posseesca la condició jurídica d'empresa pública de la Generalitat Valenciana; aquest personal podrà:  
- Participar en la provisió de llocs de treball de la Generalitat Valenciana en igualtat de condicions que el personal laboral fix de la plantilla d'aquesta, amb reconeixement dels serveis prestats, als efectes de baremació, tant en SEPIVA com durant el temps que formaren part de la plantilla de la Generalitat Valenciana.  
- Participar en els cursos d'adaptació o les proves específiques que preveu la Llei 10/1985, de 31 de juliol, de la Generalitat Valenciana, per al personal laboral.  
2. En els casos de dissolució, liquidació, fallida, pèrdua de la majoria d'accions per la Generalitat Valenciana, causes econòmiques o tecnològiques, el personal de les ITV adscrit a SEPIVA passarà a tenir la condició de personal laboral en servei actiu de la Generalitat Valenciana.  
Segon  
El règim econòmic i jurídic del personal que resulte adscrit a SEPIVA serà el corresponent a l'Acord Marc del personal laboral de la Generalitat Valenciana, i, amb aquest efecte, el legal representant de la susdita societat subscriurà juntament amb els representants dels treballadors l'adhesió a l?esmentat Acord Mare.  
Tercer  
Es trametrà còpia d'aquest Acord a l'Autoritat Laboral competent per a l?enregistrament i la publicació en el Diari Oficial de la Generalitat Valenciana.  
I com a prova de conformitat, se signa aquest Acord, per quintuplicat exemplar, en el lloc i la data que s'hi han indicat.  
València, 9 de febrer de 1988.  
El Conseller Secretari del Govern Valencià,  
JOAQUIM AZAGRA ROS